
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Trg hrvatskih branitelja 1

U  I M E  R E P U B L I K E  H R V A T S K E
R J E Š E N J E

Trgovački sud u Zagrebu, Stalna služba, po sucu Goranki Boljkovac, kao stečajnom sucu, u povodu prijedloga predlagatelja Financijske agencije, Zagreb, Ulica grada Vukovara 70, za otvaranje stečajnog postupka nad dužnikom TEHNOART d.o.o., Zagreb, Čakovečka 23, OIB 34058512681, dana 23. studenog 2018.  

r i j e š i o    j e

I. Obustavlja se prethodni postupak nad dužnikom TEHNOART d.o.o., Zagreb, Čakovečka 23, OIB 34058512681. 

II. Ročište određeno za dan 3. prosinca 2018. neće se održati.

Obrazloženje

FINA-a Regionalni centar Zagreb, podnijela je ovom sudu dana 6. studenog 2017. prijedlog za otvaranje stečajnog postupka nad dužnikom TEHNOART d.o.o., Zagreb, Čakovečka 23, OIB 34058512681.

Prijedlog je podnesen temeljem odredbe članka 110. stavka 1. Stečajnog zakona (Narodne novine broj 71/15, 104/17, dalje u tekstu: SZ-a). U prijedlogu predlagatelj navodi da na dan 31. listopada 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 154.268,29 kn, te da dužnik ima dvoje zaposlenih. 
 
Odredbom članka 110. stavka 1. SZ-a propisano je da je Financijska agencija dužna podnijeti prijedlog za otvaranje stečajnoga postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju do 120 dana, u roku od 8 dana od isteka toga razdoblja, osim ako su ispunjene pretpostavke iz članka 428. istog Zakona. 

Odredbom čl. 5. st. 1. SZ-a propisano je da se stečajni postupak može otvoriti ako sud utvrdi postojanje stečajnoga razloga; odredbom st. 2. istog članka propisano je da su stečajni razlozi nesposobnost za plaćanje i prezaduženost. 

Dužnik je podneskom od 23. studenog 2018. dostavio sudu potvrdu Financijske agencije o blokadi računa i novčanih sredstava dužnika od 23. studenog 2018. (list 47 spisa), uvidom u koju je sud utvrdio da na dan izdavanja potvrde dužnik nema nepodmirenih obveza evidentiranih u Očevidniku redoslijeda osnova za plaćanje, odnosno da je na njegovom računu evidentirano 0 dana blokade, odnosno nepodmirene obveze iznose 0,00 kn. 

Odredbom čl. 128. st. 9. SZ-a propisano je da ako dužnik do završetka prethodnoga postupka postane sposoban za plaćanje, sud će postupak obustaviti. 

U konkretnom slučaju neprijeporno je utvrđeno da je dužnik postao sposoban za plaćanje, dakle kod dužnika ne postoji stečajni razlog nesposobnosti za plaćanje, pa je temeljem odredbe čl. 128. st. 9. SZ-a riješeno kao pod točkom I. izreke ovog rješenja. 


U Karlovcu, 23. studenog 2018.
                                   
                                                                                                                 Sudac: 
                                                                                                                Goranka Boljkovac, v.r.

		Za točnost otpravka-
	 ovlašteni službenik:
	 Renata Klokočki

	
Uputa o pravnom lijeku:	
Protiv ovog rješenja dopuštena je žalba u roku od 8 dana od dana dostave ovog rješenja, odnosno od isteka osmog dana od dana objave ovog rješenja na mrežnoj stranici e-Oglasna ploča suda, koja se podnosi Visokom trgovačkom sudu Republike Hrvatske, putem ovog suda u 3 primjerka. 

